Във връзка с постъпило уведомление за инвестиционно предложение с вх. № ОВОС-828/26.05.2020г. писмо с вх. № ОВОС-828-6/24.06.2020г. на Община Карлово и становище на БД ИБР Пловдив с изх. № ПУ-01-422(3)/02.07.2020г. за ИП: „Овцеферма, включително изграждане на сондажен кладенец“, в поземлен имот с идентификатор 24241.66.718, с. Дъбене, община Карлово, област Пловдив, с възложител: Ч. Чавдаров на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на *Закона за опазване на околната среда* (ЗООС)**

Вашето инвестиционно предложение е за изграждане на овцеферма, включително изграждане на сондажен кладенец, в поземлен имот с идентификатор 24241.66.718, с. Дъбене, община Карлово, област Пловдив. Така заявеното ИП, попада в обхвата на т. 1, буква „д“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

За извършване на преценката е необходимо да внесете в „Едно гише” на РИОСВ-Пловдив писмено искане по образец с приложена към него подробно разработена информация в съответствие с Приложение № 2 към чл. 6 от Наредбата за ОВОС (посл изм. и доп. ДВ бр.8/2018г.), в един екземпляр на хартиен и един екземпляр на цифров носител.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0001493 „Централен Балкан - буфер“.

Копие на писмото е изпратено до Община Карлово, Кметство с. Дъбене и БД ИБР-Пловдив

Отговорено от РИОСВ-Пловдив на 09.07.2020г.